

Gradsko vijeće

KLASA:360-01/22-01/01

URBROJ:2186-16-02/1-22-4

Ludbreg, 24. svibnja 2022. g. ***P R I J E D L O G***

Na temelju članka 35. Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 34. Statuta Grada Ludbrega („Službeni vjesnik Varaždinske županije“ br. 12/2021), Gradsko vijeće Grada Ludbrega na 10. sjednici održanoj 24. svibnja 2022. g., donosi slijedeću

# O D L U K U

**I.**

**Prihvaća se zahtjev t.d. INOXMONT-VS d.o.o.**, Sigetec Ludbreški, Miroslava Krleže 2, OIB:17079690143, **za produljenje roka za ishođenje izvršnog akta o građenju stambenog ili stambeno-poslovnog objekta** na nekretninama upisanih u zk.ul.br. 3262 k.o. Ludbreg, i to: **čkbr. 1240/10** – pašnjak u Ulici Miroslava Krleže od 1044 m2 i **čkbr. 1240/19** – pašnjak u Ulici Miroslava Krleže od 1317 m2.

**Rok za ishođenje izvršnog akta o građenju** koji u članku 5. Ugovora o kupoprodaji od 21.07.2017. (KLASA:944-01/17-01/03, URBROJ:2186/18-01/1-17-6) te u Aneksu Ugovora o kupoprodaji od 02.01.2019. (KLASA:944-01/17-01/03, URBROJ:2186/18-01/1-19-11) i Aneksu II. Ugovora o kupoprodaji od 21.10.2019. (KLASA:944-01/17-01/03, URBROJ:2186/18-02/1-19-16) sklopljenih između Grada Ludbrega kao prodavatelja i t.d. INOXMONT-VS d.o.o. kao kupca, iznosi 3 (tri) godine od dana sklapanja predmetnog Ugovora, produljuje se i iznosi 5 (pet) godina od dana sklapanja Ugovora o kupoprodaji, tako da rok za ishođenje izvršnog akta o građenju završava 21.07.2022. g.

**II.**

Nakon stupanja na snagu ove Odluke, ugovorne strane iz točke I. ove Odluke sklopiti će Aneks III. Ugovora o kupoprodaji od 21.07.2017., u kojemu će se utvrditi da je kupac dužan ishoditi izvršni akt o građenju stambenog ili stambeno-poslovnog objekta na nekretninama iz članka 1. Ugovora o kupoprodaji, u roku od 5 (pet) godina od dana sklapanja Ugovora, dok sve ostale odredbe predmetnog Ugovora ostaju na snazi.

**III.**

Zahtjev t.d. INOXMONT-VS d.o.o. od 03.03.2022., za produljenje roka za ishođenje izvršnog akta o građenju za izgradnju stambenog ili stambeno-poslovnog objekta, prihvaća se s obzirom da je podnositelj zahtjeva, kao kupac zemljišta u vlasništvu Grada Ludbrega, u cijelosti ispunio ugovornu obvezu u pogledu isplate kupoprodajne cijene utvrđene u članku 3. Ugovora o kupoprodaji, te da je zbog zahtjevnosti izvođenja ovakvog objekta i visoke cijene njegova izvođenja, opravdano produljenje roka za ishođenje građevinske dozvole kako bi se kupcu omogućilo prikupljanje dodatne dokumentacije kao što su analiza isplativosti gradnje ovisno o zahtjevima tržišta, a prije same izrade glavnog projekta.

**IV.**

Ova Odluka stupa na snagu danom donošenja.

Predsjednik

Gradskog vijeća

Darko Jagić